Na temelju članka 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15. – pročišćeni tekst, 2/18., 3/18. – pročišćeni tekst, 4/20., 25/20., 3/21. i 4/21. – pročišćeni tekst) i članka 23. stavka 4. Odluke o javnim priznanjima Koprivničko-križevačke županije („Službeni glasnik Koprivničko-križevačke županije“ broj 9/15., 19/17., 10/18. i 25/20.) Županijska skupština Koprivničko-križevačke županije na 5. sjednici održanoj 15. veljače 2022. donijela je

**O D L U K U**

**o dodjeli Nagrade Koprivničko-križevačke županije**

**za doprinos ugledu i promociji**

**Koprivničko-križevačke županije**

Članak 1.

Za doprinos ugledu i promociji Koprivničko-križevačke županije za promicanje i popularizaciju kulturno-umjetničkog amaterizma u području limene i puhačke glazbe, stvaranjem prepoznatljivog izvođačkog stila te uspješnom prezentacijom na državnim natjecanjima, dodjeljuje se Nagrada Koprivničko-križevačke županije za doprinos ugledu i promociji Koprivničko-križevačke županije

**Puhačkom orkestru Dobrovoljnog vatrogasnog društva Đurđevac.**

Članak 2.

Nagrada Koprivničko-križevačke županije za doprinos ugledu i promociji Koprivničko-križevačke županije (u daljnjem tekstu: Nagrada) uručiti će se povodom obilježavanja 13. travnja - Dana Koprivničko-križevačke županije, na svečanoj sjednici Županijske skupštine Koprivničko-križevačke županije.

Članak 3.

Nagrada se dodjeljuje u obliku povelje u posebnoj grafičkoj obradi, stiliziranim slovima na podlozi i utisnutim grbom Koprivničko-križevačke županije te novčane nagrade u neto iznosu od 5.000,00 kuna.

Članak 4.

Ova Odluka objavit će se u "Službenom glasniku Koprivničko-križevačke županije".

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 061-01/22-01/4

URBROJ: 2137-02/04-22-1

Koprivnica, 15. veljače 2022. PREDSJEDNIK

Damir Felak, dipl .ing., v.r.